Badljevica

**Badljevica** je naseljeno mesto grada Smedereva u Podunavskom okrugu. Prema popisu iz 2002. bilo je 439 stanovnika (prema popisu iz 1991. bilo je 471 stanovnika).

## Historija
Badljevica leži jugozapadno od varošice Kolara. Sudeći po mestu koje se zove *Crkvine*, na kome je groblje, može se pretpostaviti da je ovde postojalo neko starije naselje.

Badljevica je naselje novijeg datuma. Igleda da je osnovana oko drugog Ustanka. Kako je alija, koju su zauzeli, bila potrebna okolnim selima, to su Badljevičani nekoliko puta raseljavani po susednim selima, i opet se na staro mesto vraćali. Prilikom raseljavanja naselili su se bili Selevac, Drugovac i Orašje. Neki su tu i ostali, a drugi su se vratili ponova u Badljevicu. O tome govori i žalba kmetova sela Malog Orašja, Dubona, Velike Krsne, Drugovca i Selevca, koji su podneli „Sudu Okružija i Varoši Smederevske“ (17. aprila 1835. godine. N.82) u kojoj iznose „da se nekoliko kuća od onih koje su prošle godine (1834.) iz Badljevica u Orašje iseljene, opet sada u ovu aliju sa svojim familijama i sa stokom vračaju“.

Predanje nam kaže da su prve kuće bile „u selu“ kod sudnice, i da su „prvi udarili kolac u selu“ Milanovići, čiji je praded došao iz Trudelja (kačerski srez). U isto vreme su došli i Rankovići (Bosići) starinom od Peći. Za vreme raseljavanja sklonili su se u Drugovac, odakle su se vratili a jedan deo od njihove porodice ostane i žive u Drugovcu (Milojevići, Jankovići). Ostale porodice su kasnije dolazile i poreklom su poglavito iz Šumadije. 
Nekima je knjaz Miloš dozvolio da se ovde nasele. Poznato nam je da je Knez Miloš naredio da se mogu naseliti u Badljevicu: Pavle Bekić i brat mu iz Zabojnice  od koga se današnji Bekčići-Ilići, zatim Milojevići iz Vučkovice. Prema poreklu ondašnje stanovništvo Badljevice može se ovako rasporediti: ima 18 porodica sa 83 kuće doseljenika iz dinarskih oblasti, 1 porodica sa 8 kuća kosovsko-metohiskih doseljenika, 1 porodica sa 3 kuće doseljenika iz moravsko-vardarskih oblasti i 1 kuća iz okoline.
Godine 1846. Badljevica je imala 23 kuće. Po popisu iz 1921. godine selo je imalo 105 kuća sa 584 stanovnika.(podaci krajem 1921. godine).

## Demografija
U naselju Badljevica živi 350 punoletnih stanovnika, a prosečna starost stanovništva iznosi 43,3 godina (43,9 kod muškaraca i 42,7 kod žena). U naselju ima 122 domaćinstva, a prosečan broj članova po domaćinstvu je 3,60.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.).

Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Dosenjenici čime se bavili meštani

* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)